Miyavi

**Miyavi** (jaapani 雅 *miyabi*; kodanikunimi Takamasa Ishihara 石原 崇雅 *Ishihara Takamasa*; sündinud 14. septembril 1981 Konohana-ku Osaka Jaapanis) on Jaapani rokk-kitarrist. 

Ta esineb sooloprojektidega ja koos ansambliga Skin. Esimese tähtsama singli andis ta välja 2004. aasta oktoobris, esimene suurem album "Miyavism" ilmus 2005. aasta juunis.

## Elulugu
### Lapsepõlv

Miyavi ema on jaapanlane ja isa on teise põlvkonna Zainichi korealane. Ta vanemad lahutasid, kui Miyavi oli alles väike. Vahetult pärast seda kolis Miyavi koos emaga Kawanishisse Hyōgo prefektuuris, et olla lähemal oma emapoolsetele vanavanematele. Miyavi on öelnud, et lapsena meeldis talle mängida jalgpalli ja muusikaga hakkas ta tegelema alles 15-aastaselt, kui vigastus ei võimaldanud tal enam palli mängida.

### Dué le quartz ja ''indie''-ajastu

1999. aastal liitus tollal 18-aastane Miyavi visual kei bändiga Dué le quartz. Bänd lagunes 2002. aastal ning varsti pärast seda andis Miyavi välja oma esimese sooloplaadi indie plaadifirma PS Company juures. Miyavi iseseisvusega kaasnenud suur stiilimuutus muutis tugevalt ka tema kuulajaskonna koosseisu. Enamus eelnevast kuulajaskonnast asendus hoopis teistsuguse muusika eelistajatega.

2004. aastal nägi ilmavalgust ka Miyavi film "Ore-sama"(おれさま). 
Tema 2004. aasta singel "Ashita, Genki ni Naare" saavutas Oriconi *indie*-muusika edetabelis esikoha.

### Universal Records ja popi/akustika ajastu

2004. aasta lõpus sõlmis ta lepingu Universal Records Japan'i plaadifirmaga ja sellega seoses muutis oma esinejanime Myv'ks, kuigi ajakirjad ja ka ta oma veebileht kasutavad siiani nime Miyavi. 
Esimene singel Universal Recordsi all, "Rock no Gyakushū -Super Star no Jōken-" anti välja novembris 2004. 2005. aasta juunis anti välja ka esimene plaat, Miyavism.
2005. aasta lõpu poole ja enamuse 2006. aastast keskendus Miyavi akustilisele ja pop helistikule, mis kajastub tugevalt tema teisel ja kolmandal plaadil, Myv Pops ja Miyaviuta~Dokusou~, mis anti välja 2006. augustis ja septembris.

### USA debüüt, Neo Visualism ja Skin

25. mail 2007 teatati Miyavi osalusest Jaapani "superbändis" Skin, mis koosneb Miyavist, Yoshikist, Gacktist ja Sugizost. Nende esimene kontsert toimus 29. juunil 2007 Anime Expo'l Californias.
17. veebruaril 2008 toimus Las Vegases MGM Grandis Miyavi soolokontsert. 
2007. aasta novembris andis Miyavi välja uue singli "Subarashikikana, kono sekai – What A Wonderful World" 
16. juulil algas Miyavi kontsert-tuur " The beginning of Neo Visualism", mis toimus Jaapanis ja Koreas.
2008. märtsis ilmus tema album ""This Iz the Japanese Kabuki Rock". 
Sellega seoses toimus ka Miyavi esimene maailmaturnee, mille käigus ta reisis Põhja- ja Lõuna-Ameerikas, Euroopas, Mandri-Aasias, Taiwanis ja Jaapanis. Turnee käigus külastas Miyavi ka Helsingit, kus ta andis Tavastia klubis kaks kontserti. Tuur lõppes 17. augustil Tokyos.

## Isiklikku
14. märtsil 2009 abiellus Miyavi jaapani poplaulja Melodyga.
29. juulil 2009 sündis Melodyl ja Miyavil tütar Lovelie Miyavi Ishihara (石原 愛理 雅 Ishihara Airi Miyavi). Märgid, mida Lovelie nimes kasutati, tähendavad tõlkes 'armastuse põhjus'.*
21. oktoobril 2010 teatas Miyavi oma Twitteris, et tema teine tütar Jewelie Aoi Ishihara on sündinud.

==Diskograafia==
; Albumid
* *Gagaku* ([[31. oktoober]] [[2002]])
* *Galyuu* ([[2. detsember]] [[2003]])
* *Miyavizm* ([[1. juuni]] [[2005]])
* *Myv Pops* ([[2. august]] [[2006]])
* *Miyaviuta -Dokusou-* ([[13. september]] [[2006]])
* *This Iz the Japanese Kabuki Rock* ([[19. märts]] [[2008]])
* *Room No. 382'' (24. detsember 2008)

; Singlid
* "Shindemo Boogie-Woogie" (30. november 2002)
* "Pop Is Dead" (30. november 2002)
* "Jingle Bell" (18. detsember 2002)
* "Jibun Kakumei −2003-" (16. aprill 2003)
* "Tariraritarara" (25. juuni 2003)
* "Coo quack cluck -Ku. Ku. Ru-" (3. september 2003)
* "Ashita, Genki ni Naare" (23. juuni 2004)
* "Rock no Gyakushuu -Super Star no Jouken-"/"21 Seikigata Koushinkyoku" (20. oktoober 2004)
* "Freedom Fighters -Icecream wo Motta Hadashi no Megami to, Kikanjuu wo Motta Hadaka no Ousama-" (4. mai 2005)
* "Kekkonshiki no Uta ~Kisetsu Hazure no Wedding March~"/"Are You Ready to Rock?" (12. oktoober 2005)
* "Senor Senora Senorita/Gigpig Boogie" (18. jaanuar 2006)
* "Dear My Friend/Itoshii Hito" (12. aprill 2006)
* "Kimi ni Negai Wo" (5. juuli 2006)
* "Sakihokoru Hana no You Ni -Neo Visualizm-"/"Kabuki Boiz" (20. juuni 2007)
* "Subarashikikana, Kono Sekai -What a Wonderful World-" (14. november 2007)
* "Hi no Hikari Sae Todokanai Kono Basho De" (16. jaanuar 2008)
* "Survive" (10. märtsil 2010 Jaapanis), (15. detsembril 2010 Euroopas), (16. märtsil 2010 Mehhikos/Hispaanias), (23. märtsil 2010 Kanadas/USA-s)
* "Torture" (15. septembril 2010)

## Välislingid

*Ametlik koduleht
*Universal Recordsi Miyavi koduleht
*MySpace